**Nils Helge Russell Müller** (født 17. januar 1921 i Shanghai, død 6. mars 2007 i Oslo) var en norsk filmregissør og manusforfatter.

Biografi
--------

Müller regnes for en av de mest produktive filmregissørene i Norge. I perioden fra 1946 til 1975 lagde han 20 spillefilmer, en helaftens dokumentarfilm og rundt 50 andre dokumentar- og oppdragsfilmer. Han var en engasjert humanist, noe som også hans filmer ofte bar preg av. Han tok for seg temaer som ikke tidligere var behandlet i norske spillefilmer: boligproblemer, bostedsløse, fengselsvesenet, flyktninger, handikappede, helbredelse ved bønn, homoseksualitet, likestilling og stjerneidrett. 

Mange av filmene har et humoristisk preg. Blant de mest kjente var *Vi gifter oss* fra 1951, med slageren «Hva var vel livet uten deg». Men også mer alvorlige temaer ble viet hans oppmerksomhet, slik som *Tonny* (1962), bygd på Jens Bjørneboes roman «Den onde hyrde». For denne filmen (som også ble vist på Filmfestivalen i Berlin) fikk han norske kinosjefers utmerkelse Sølvklumpen for beste norske film. I 1956 var det premiere på tre av hans filmer: Likestillingskomedien *Kvinnens plass*, som betimelig hadde premiere på kvinnedagen 8. mars, gressenkemannkomedien *Ektemann alene* og krigsfilmen *Kontakt!*. I 1966 kom *Broder Gabrielsen*, en film som ble forsøkt stoppet av predikanten Aage Samuelsen. Han huskes[*av hvem?*] også for *Kasserer Jensen* (1954) og kriminaldramaet *På slaget åtte* (1957), som begge er inspirerte sjangerfilmer. Barnefilmen *Petter fra Ruskøy* (1960) huskes[*av hvem?*] også. Hans siste spillefilm var *Min Marion* fra 1975. Müller skrev også manus til flere av filmene han regisserte.

Familie
-------

Han var bror til Jens Müller (1917–99), deres foreldre var ingeniøren Einar Jønsberg Müller (1874–1943) og den britiske skuespillerinnen Daisy Constance Russell (1891–1978). Faren virket i Kina, blant annet som sjefingeniør for et jernbaneselskap i Anhui fra 1905, og senere med eget firma i Shanghai.[]

Müller var i flere år gift med forfatterinnen Bjørg Gaselle (1923–2008). Hun medvirket også i et par av hans filmer og hadde manus på *Vi vil skilles*. De fikk tre barn sammen.
I 1999 lagde Magne Antonsen en film om Müllers liv og karriere kalt «*Nils R. Müller – hva var vel livet uten deg*».

Filmografi (utvalg)
-------------------

* 1975 – *Min Marion*

* 

* 1966 – *Broder Gabrielsen*
* 1966 – *Operasjon Blodsprøyt* (kortfilm, skuespiller)
* 

* 1963 – *Elskere*
* 

* 1960 – *Petter fra Ruskøy (film)*
* 

* 1959 – *Hete septemberdager*
* 

* 1957 – *På slaget åtte*
* 

* 1956 – *Kvinnens plass*
* 

* 1956 – *Kontakt!*
* 

* 1954 – *Kasserer Jensen*
* 

* 1953 – *Skøytekongen*
* 

* 1951 – *Vi gifter oss*

Priser
------

* Amandaprisen ærespris 1996
* Sølvklumpen 1962 for *Tonny* som ble nominert til Gullbjørnen ved Filmfestivalen i Berlin.
* nominert til en Grand Prix ved Moskva internasjonale filmfestival 1961 for *Det store varpet*.
* Sølvklumpen 1966 for *Broder Gabrielsen*.

Se også
-------

* Jens Müller (flyger), bror og én av tre krigsfanger som klarte å rømme fra Stalag Luft III i det som kalles Den store flukten.

Referanser
----------

1. 1 2   Autorités BnF, oppført som Nils R. Muller, BNF-ID 166411351[Hentet fra Wikidata]
2. ↑   Norsk biografisk leksikon, nbl.snl.no[Hentet fra Wikidata]
3. ↑  Regissør Nils R. Müller er død[*død lenke*] (Oppland arbeiderblad, 2007)
4. ↑  «Børster støv av Mette-Marit». *NRK*. 11. mai 2001. Besøkt 1. oktober 2008.

Eksterne lenker
---------------

* (en) Nils R. Müller på Internet Movie Database Rediger på Wikidata

* (sv) Nils R. Müller i Svensk Filmdatabas Rediger på Wikidata

* (fr) Nils R. Müller på Allociné Rediger på Wikidata

* (en) Nils R. Müller på AllMovie Rediger på Wikidata

* (en) Nils R. Müller hos The Movie Database Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Historisk befolkningsregister **·** VIAF **·** ISNI **·** BNF **·** BNF (data)
 |